Cuneiform Tablet CCT 3 41a (BM 113461)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur ú bu-za-zu qí-bi₄-ma um-ma šu-IŠTAR-ma a-šu-mì 1 ma-na 6 GÍN KÙ.BABBAR ṣa-ru-pu-tám ša il₅-qé-ú-ni i-nu-mì a-šur-ma-lik it-mu-ú 4 ší-be iš-ku-na-am um-ma šu-ut-ma a-ta-ma-ma KÙ.BABBAR ṣa-ru-pá-am a-lá-qé ú DINGIR-ma-lá-ak li-it-ma-a-ku-um um-ma a-na-ku-ma ta-am-a-nim-ma ki-lá-lá-ku-nu ú ṣa-ru-pu-tám li-qé-a ú a-na a-wa-tim ga-am-ra-tim ta-tù-ra-am ú a-na-ku a-na a-wa-tim ga-am-ra-tim ša a-na a-bi₄-kà tù-wa-ra-am-mì lá qá-bi₄-a-ku-ni a-tù-wa-ar-ma a-na KÙ.BABBAR-pì-a a-bu-kà a-šé-e um-ma šu-ut-ma šé-e a-ni-ú-tum lu i-de₈-ú